text: Flere demonstrationer på grænsen lørdag
  09 september 2015 kl. 09.34
  Demonstrationen "Luk Grænsen" og moddemonstrationen "Lad grænsen forblive åben" finder begge sted på lørdag. Over 1000 har meldt deres ankomst på Facebook.
  Demonstrationen skulle egentlig have foregået den 10. oktober. Efter flere hundrede flygtninge er rykket ind over den dansk/tyske grænse de seneste dage, så ser arrangørerne af demonstrationen "Luk Grænsen" dog ingen anden udvej end at flytte datoen frem. Derfor demonstrerer de allerede lørdag den 12. september ved Kruså grænseovergangen.
  De kommer dog ikke til at være alene ved grænsen. Moddemonstrationen "Lad grænsen forblive åben" har ligeledes meldt sin ankomst ved Kruså, og der kan derfor gå hen at blive tryk på, når de to demonstrationer mødes i grænselandet.
  690 har pt. meldt sin ankomst til demonstrationen "Luk Grænsen" på Facebook. Tallet stiger dog hele tiden. Det samme gælder for moddemonstrationen "Lad grænsen forblive åben", hvor 550 har tilkendegivet, at de agter at deltage.
  